16. kesäkuuta
Tapahtumia

1081 – Bressanoneen kokoontunut kirkolliskokous julisti paavi Gregorius VII:n viraltapannuksi, koska hän puuttui maallisen Pyhän saksalais-roomalaisen keisarikunnan asioihin.
1487 – Stoke Fieldin taistelu oli ruusujen sodan viimeinen taistelu.
1586 – Skotlannin kuningatar Maria Stuart tunnusti Espanjan Filip II:n seuraajakseen.
1654 – Ruotsin kuningatar Kristiina luopui kruunusta.
1745 – Itävallan perimyssota: Sir William Pepperell valtasi ranskalaisten linnoituksen Louisburgin.
1746 – Itävallan perimyssota: Itävalta ja Sardinia voittivat ranskalais-espanjalaisen armeijan Piacenzan taistelussa.
1755 – Ranskalaisten ja intiaanien sota: ranskalaiset luovuttivat Fort Beauséjourin briteille, mikä johti ranskalaisten asuttaman Pohjois-Amerikan alueen (Acadien) asukkaiden karkotuksiin.
1779 – Espanja julisti sodan Isolle-Britannialle ja aloitti Gibraltarin saarron.
1815 – Lignyn ja Quatre Brasin taistelut kaksi päivää ennen Waterloon taistelua.
1836 – London Working Men’s Associationin muodostaminen aloitti chartistisen liikkeen, joka ajoi demokraattisia uudistuksia.
1846 – Pius IX valittiin paaviksi.
1858 – Abraham Lincolnin puhe ”jakautuneesta talosta” (House Divided) Springfieldissä Illinoisissa.
1858 – Sepoykapina: Morarin taistelu käytiin Intiassa.
1871 – University Tests Act salli katolilaisten ja nonkonformistien opiskelijoiden päästä Oxfordin, Cambridgen ja Durhamin yliopistoihin ilman anglikaanisen kirkon uskonnonkokeita, teologian opiskelijoita lukuun ottamatta.
1884 – Yhdysvaltain ensimmäinen vuoristorata avattiin Coney Islandilla New Yorkissa.
1891 – John Abbottista tuli Kanadan kolmas pääministeri.
1903 – Ford Motor Company perustettiin.
1904 – Eugen Schauman ampui Suomen kenraalikuvernööri Nikolai Bobrikovin, joka kuoli seuraavana yönä vammoihinsa.
1906 – Dinšawain selkkaus Egyptissä.
1911 – IBM perustettiin nimellä Computing Tabulating Recording Corporation.
1922 – Irlannin vapaavaltion yleisissä vaaleissa suuri enemmistö tuki Irlannin itsenäisyyssopimusta kannattanutta Sinn Féiniä.
1940 – Toinen maailmansota: marsalkka Philippe Pétainista tuli Vichyn Ranskan pääministeri.
1940 – Liettuaan asetettiin kommunistinen hallitus.
1944 – Toinen maailmansota: suomalaisjoukoille annettiin salainen käsky vetäytyä Itä-Karjalasta.
1944 – Toinen maailmansota: Yhdysvaltojen ilmavoimat tuhosivat Saksan suurimman öljynjalostamon Bratislavassa.
1949 – Ensimmäinen virallinen ratamoottoripyöräilyn MM-sarjan osakilpailu ajettiin Mansaarella.
1955 – Paavi Pius XII julisti Juan Perónin kirkonkiroukseen.
1956 – Ted Hughes ja Sylvia Plath avioituivat.
1958 – Unkarin entinen pääministeri Imre Nagy teloitettiin hirttämällä.
1961 – Rudolf Nurejev loikkasi Le Bourget’n lentoasemalla Pariisissa länteen.
1963 – Avaruustutkimus: Valentina Tereškovasta tuli ensimmäinen naiskosmonautti.
1967 – Kolmipäiväinen Monterey Pop Festival, suurin siihen mennessä koskaan järjestetty rock-festivaali, alkoi Montereyssä Kaliforniassa.
1970 – Pääkaupunkiseudun yhteistyövaltuuskunta YTV perustettiin.
1972 – Poliisit saivat Punaisen armeijakunnan jäsenen Ulrike Meinhofin kiinni Langenhagenissa.
1976 – Apartheid: Soweton mellakat Etelä-Afrikassa merkitsivät apartheidin lopun alkua.
1977 – Leonid Brežnevistä tuli Neuvostoliiton presidentti.
1983 – Juri Andropovista tuli Neuvostoliiton presidentti.
1986 – Yleisradion pääjohtaja Sakari Kiurun sihteeri loukkaantui lievästi kirjepommin räjähdyksessä Ylen toimitiloissa Helsingissä.
1994 – Ilmailu: kiinalaisen China Northwest Airlinesin Tupolev Tu-154 syöksyi maahan 10 minuuttia lähdön jälkeen, 160 ihmistä sai surmansa.
1999 – Thabo Mbeki valittiin Etelä-Afrikan presidentiksi.
2002 – Keskusteluohjelma Politically Incorrect menetti sponsorinsa ja lopetettiin, kun sen juontaja Bill Maher kommentoi syyskuun 11. päivän iskuja ja Yhdysvaltain presidentti George W. Bushin puhetta.